4 GRADA DRAGODID

Radionica suhozidanja i obnove lokve Gnjilovače
2026-03-06 - 2026-03-08
Organizatori: udruga Tatavaka i Turistička zajednica Zlarina
Voditelji: udruge Tatavaka i Dragodid
Mjesto: lokva Gnjilovača
Vrijeme: 6.-8. ožujka 2026.
Okupljanje za početak radionice: petak, 6.3. u 10 sati, kod Kapelice Sv. Križa (kod Fingaca), Zlarin
2. veljače udruga Tatavaka sa Zlarina obilježila je Svjetski dan vlažnih staništa – dan kada se svijet podsjeća na važnost ovih jedinstvenih ekosustava. A lokva Gnjilovača nije samo kameni spomenik prošlosti, već i živo vlažno stanište!🦎 Stoljećima je služila kao izvor vode za ljude i životinje. Kada zadržava vodu, postaje dom vodenog bilja, izvor hrane za ptice, mjesto gdje noću dolaze šišmiši, mali ekosustav u suhom mediteranskom krajoliku koji pomaže održati raznolikost života na otoku.
Radionica po radionica, kamen po kamen nastavljaju njenu obnovu – vraćamo joj ne samo stari oblik, već mogućnost da ponovno postane ono što je bila: živo mjesto, most između prošlosti i budućnosti.
Rukavice, alat, marenda i piće osigurani.

Izvor: Tatavaka

Radionice suhozidne gradnje, Kamenjak
2026-03-25 - 2026-03-28
Organizator: Javna ustanova Kamenjak
Vrijeme: 25.-28. ožujka, od 9 do 17 sati
Mjesto: parking Njive (Donji Kamenjak)
Voditelj: udruga Dragodid
Javna ustanova Kamenjak poziva sve zainteresirane da im se pridruže i ove godine na besplatnim radionicama suhozidne gradnje u suradnji s udrugom Dragodid. Ne zaboravite pozvati i svoje prijatelje! 😊

Dani suhozida na Hvaru
2026-04-17 - 2026-04-19
Za najave pratiti udrugu Pjover na Facebooku.

Radionica Kamik & Gromači 8, Lovran
2026-04-19
Organizator: Udruga Brsečki česan
Vrijeme: nedjelja, 19.4.
Lokacija: Lovran, Tuliševica, Janjetići 27.
Udruga Brsečki česan poziva sve zainteresirane na osmo izdanje radionice Kamik & Gromači u nedjelju, 19.4. Nužno je najaviti se na 0918852422 ili brseckicesan@gmail.com
Okrjepa i rukavice su osigurane. Treba doći u radnoj odjeći i cipelama.
Facebook događaj

Suhozidni susret Zlarin 2026. s 9. Prvenstvom Hrvatske u gradnji suhozida
2026-04-24 - 2026-04-25
SUHOZIDNI SUSRET I 9. PRVENSTVO HRVATSKE U GRADNJI SUHOZIDA
24.-25.4.2026. ZLARIN
Organizatori: Udruge Tatavaka i 4 GRADA DRAGODID
Domaćin: Turistička zajednica Zlarin
Donatori i partneri: Ministarstvo kulture i medija, Hrvatski centar koralja Zlarin, DVD Zlarin, OPG Brne, HPK Sv. Mihovil
Suhozidni susret i Prvenstvo u gradnji suhozida tradicionalno okupljaju zaljubljenike u suhozidnu baštinu, lokalne zajednice, stručnjake i volontere. Program povezuje edukaciju, natjecanje, terenski rad i druženje, ove godine s posebnim naglaskom na suhozidnu baštinu otoka Zlarina i važnost vode.
PRELIMINARNI PROGRAM
Petak, 24. travnja 2026.
16:00 Okupljanje u Hrvatskom centru koralja Zlarin i zajednička šetnja do lokve Lokvice, mjesta otvaranja Susreta
16:30 Predavanje kod lokve Lokvice: Tea Truta (Tatavaka) – Voda vodi
Predavanje je usmjereno na revalorizaciju vodnih sustava i sliva otoka Zlarina. Predstavit će kako udruga Tatavaka potiče angažman lokalne zajednice kroz razmjenu znanja stanovnika, studenata, stručnjaka i organizacija civilnog društva o održivim modelima korištenja vode te zašto su ovakvi sustavi važni za budućnost otoka.
16:45 Šetnja do obližnje bunje i predavanje: Roko Buneta Čikutović, (Tatavaka) – Mapiranje bunja otoka Zlarina
Rezultati terenskog i GIS mapiranja šezdesetak tradicionalnih suhozidnih skloništa – bunja i njihove važnosti za kulturni krajolik otoka.
17:15 Otvorenje izložbe: Sanja M. Vukman – SANJE ARHIPELAGA / poetska intervencija u zlarinskoj bunji
Rad je inspiriran trima ženama – neznanom stanovnicom Borovice, Esterom Mazzoleni i Vesnom Parun. Kamen i pismo grade novu mrežu značenja, omogućujući posjetiteljima otkrivanje skrivene poruke u bunji.
18:30 Projekcija dokumentarnih filmova (kuća Šare):
Voda (red. Ante Viculin Pirija) – Projekcija dokumentarnog filma iz 1975. godine o značenju vode za život na Zlarinu i o povijesnoj gradnji vodovoda.
Petrebišća 2025: Suhozidna gradnja i razmjena iskustava (red. Ira & John): – Film prikazuje devet dana zajedničkog rada, učenja, zidanja i života u kampu na padinama Učke tijekom 15. Baštinske ljetne škole koju organizira udruga Dragodid.
19:00 Zajednička večera

Subota, 25. travnja 2026.
10:00 Okupljanje kod Crkve Marijinog Uznesenja Zlarin, registracija prijavljenih ekipa i priprema za Prvenstvo
11:00 Početak 9. Prvenstva Hrvatske u gradnji suhozida
11:00 Početak usporednih suhozidnih radionica pod vodstvom udruge Dragodid:
– radionica za odrasle
– radionica za djecu
11:00 – 13:00 Čišćenje staze i markacistička akcija HPK sv. Mihovil, Šibenik
13:00 Završetak Prvenstva i radionica
13:30 Ručak na lokaciji
14:30 Proglašenje pobjednika i dodjela nagrada
16:00 Posjet Hrvatskom centru koralja Zlarin
Večer Druženje

Radionica obnove suhozida u Milni, Brač
2026-05-08 - 2026-05-10
Organizator: Udruga Gea Viva
Vrijeme: 8.-10. svibnja 2026.
Lokacija: Milna, Brač
Udruga Gea Viva poziva na radionicu obnove suhozida u Milni na Braču, a svi detalji su ovdje. Predložena donacija za radionice je 60,00 EUR što uključuje obroke i jednomjesečnu članarinu u Gea Vivi.
Program
Petak
od 15.00 h dolazak
16.30 h kratki vođeni obilazak Gea Vive
17.00 – 19.00 h uvod u suhozidnu gradnju i praktični rad
19.30 h večera
Subota
od 8.00 h doručak
9.00 – 12.30 h suhozidna gradnja
12.30 h ručak i odmor
16.30 – 19.00 h suhozidna gradnja
19.30 h večera
Nedjelja
8.00 h opcionalna jutarnja joga
9.00 h doručak
Odlazak između 10.00 i 14.00 h prema želji sudionika.

MRGARI: Radionice suhozidne gradnje, Baška
2026-05-16 - 2026-05-17
Domaćini Turistička zajednica Općine Baška i Društvo Sinjali Baška pozivaju na radionice koje će se održati 16. i 17. svibnja na visoravnima iznad Baške, kao dio festivala Crna ovca!
Pod vodstvom udruge Dragodid, imat ćete priliku naučiti principe i tehniku tradicionalne gradnje suhozida i aktivno sudjelovati u očuvanju kulturne baštine otoka Krka.
Radionice su besplatne, a za sve sudionike radionica osiguran je alat, zaštitne rukavice i topli obrok. Sudionici moraju imati čvrstu obuću i radnu odjeću, zaštitu od sunca te dovoljno vlastite vode. Od sudionika se očekuje motiviranost za rad na obnovi suhozida, spremnost na rad ručnim alatima, sudjelovanje u edukativnom dijelu programa i motiviranost da stečeno iskustvo i znanje dalje šire i koriste.
PRIJAVE: https://docs.google.com/forms/d/e/1FAIpQLSeR2VHWJB-TXet0GEX3yN8w_R_d3JjLEy2rPLsh7nhuqFa3JA/viewform
Broj sudionika je ograničen.

Petrebišća 2026, Park prirode Učka
2026-07-25 - 2026-08-02
Najavljujemo i pozivamo! Otvaramo prijave za 16. međunarodnu baštinsku školu – Petrebišća 2026., koja će se održati od 25. srpnja do 2. kolovoza 2026. u srcu Učke, u slikovitom ljetnom selištu Petrebišća. Program se provodi uz podršku Parka prirode Učka i Općine Mošćenička Draga.
We proudly invite students and young professionals to the 16th International Heritage School – Petrebišća 2026, taking place from July 25 to August 2, 2026, in the seasonal dry stone village of Petrebišća on Učka Mountain. The program is organized with the continued support of Učka Nature Park and the Municipality of Mošćenička Draga.

Ovo je prilika za studente i mlade profesionalce da kroz praktičan rad i zajednički boravak u prirodi steknu vrijedna znanja o tradicionalnim graditeljskim tehnikama.
This is an opportunity for students and young professionals to gain valuable knowledge about traditional building techniques through hands-on work and shared outdoor living.
🔹 Što ćete naučiti? What will participants do?
– Osnove suhozidne gradnje
– Oblikovanje kamena ručnim alatom
– Gradnju suhozida “iz nule”
– Očuvanje suhozidne i drvene infrastrukture seoskog naselja
– Learn the basics of dry-stone walling
– Shape stone using hand tools
– Build a dry-stone wall from scratch
– Restore village houses, dry-stone structures, and wooden infrastructure
Osim radionica, program uključuje i izlaganja o ruralnom graditeljskom naslijeđu, ekološkoj održivosti i srodnim temama, kao i vođenu planinarsku turu po Parku prirode Učka.
In addition to practical restoration work, we’ve prepared lectures and discussions on rural architectural heritage, environmental sustainability, and related topics. Participants will also enjoy a guided hiking tour through Učka Nature Park.
📍 Zašto baš Petrebišća? Why Petrebišća?
Smješteno iznad Mošćeničke Drage, ovo nekadašnje ljetno naselje pastira danas je važna točka Mitsko-povijesne staze Trebišća-Perun. Od 2010. godine, u suradnji s Općinom Mošćenička Draga, organiziramo ljetne studentske radionice kako bismo znanja o tradicijskim tehnikama gradnje prenijeli novim generacijama.
Perched above Mošćenička Draga, Petrebišća is a picturesque seasonal village nestled below the main ridge of Učka Mountain. Recognized for its cultural and historical significance, the site also plays a key role in the History and Mythology Trail Trebišća-Perun, developed by Učka Nature Park. Since 2010, Dragodid Association and the Municipality of Mošćenička Draga have been organizing summer workshops here, passing down traditional building skills to new generations.
👥 Tko može sudjelovati? Who can apply?
Program je namijenjen studentima i mladim profesionalcima, a prednost imaju oni iz područja graditeljstva, prostornog planiranja, arhitekture i baštine. Ostali zainteresirani mogu nas posjetiti na jedan ili dva dana (uz prethodnu najavu). Sudionici moraju biti punoljetni.
The School is open to students and young professionals, with advantage to those working in fields related to architecture, heritage, and spatial planning, as well as enthusiasts interested in traditional building techniques and outdoor teamwork. For others interested, short one-or two-day visits are possible with prior notice. Participants must be 18+ years old.
💰 Kotizacija / participation fee: 70,00 EUR
🗣 Jezik / working language: engleski / English
📩 Kako se prijaviti? How to apply?
Prijave su otvorene do 25. lipnja 2026. (ili do popunjavanja mjesta) na info@dragodid.org
Applications are open until June 25, 2026 (or until all spots are filled) at info@dragodid.org
Prijava treba sadržavati / The application should include:
✔️ Ime i prezime, fakultet/organizaciju, godinu rođenja, kontakt (mobitel i e-mail) Full name, university/organization, year of birth, contact information (mobile phone and email)
✔️ Kratku osobnu prezentaciju – tekst, fotografiju, crtež ili nešto drugo što vas najbolje predstavlja i pokazuje vašu motivaciju za sudjelovanje. Kreativnost i duhovitost su dobrodošle! A short personal presentation – text, photo, drawing, or anything else that best represents you and shows your motivation for participation. Creativity and humor are welcome!
🏕️ Kako izgleda kamp? Camp life
– Smještaj u vlastitim šatorima, na sjenovitoj livadi. Accommodation is in personal tents on a shaded meadow.
– Veliki šator služi kao kuhinja i zajednički prostor. A large tent serves as a kitchen and communal space.
– Ograničena potrošnja vode, kamperski tuš i poljski WC. Water consumption is limited. Showers are basic (camp-style), and the toilet is a simple pit latrine.
– Tri obroka dnevno (1-2 kuhana), vegetarijanci su dobrodošli. Three meals per day are provided (one or two cooked), and vegetarians are welcome.
– GSM signal slab, struja samo za punjenje baterija. Electricity is only available for charging devices, and GSM signal is weak.
– Sudionici pomažu u kuhinji i održavanju kampa. Participants are expected to contribute to camp chores and meal preparation.
🔜 Vidimo se na planini! See you on the mountain!
